Yukichi Fukuzawa
Jukičis Fukudzava (jap. 福澤 諭吉 = Fukuzawa Yukichi; 1835 m. sausio 10 d. – 1901 m. vasario 3 d.) – japonų švietėjas, rašytojas. Laikomas vienas iš pagrindinių modernios Japonijos kūrėjų, propagavusių modernizaciją ir po Meidži restauracijos prisidėjusių prie Vakarų mokslo sklaidos. Fukudzava išleido kelias dešimtis knygų, padariusių didelę įtaką Japonijos švietimo raidai, rašė vadovėlius, įkūrė Tokijuje mokyklą, kuri vėliau peraugo į Kejo universitetą.